KOMISSION ASETUS (ETY) N:o 2462/86,

annettu 31 päivänä heinäkuuta 1986,

yksityiskohtaisista säännöistä herneitä, härkäpapuja ja makeita lupiineja koskevien erityistoimenpiteiden soveltamisesta annetun asetuksen (ETY) N:o 3540/85 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon Espanjan ja Portugalin liittymisasiakirjan ja erityisesti sen 90 artiklan,

ottaa huomioon herneitä, härkäpapuja ja makeita lupiineja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) N:o 1431/82 (), sellaisena kuin se on viimeksi muutettuna asetuksella (ETY) N:o 1485/85 (), ja erityisesti sen 3 artiklan 7 kohdan,

sekä katsoo, että

komission asetuksen (ETY) N:o 3540/85 (), sellaisena kuin se on viimeksi muutettuna asetuksella (ETY) N:o 604/86 (), 2 artiklan 2 ja 3 kohdassa säädetään tuottajalle maksettavien hintojen tarkistuksista, joita olisi muutettava vastaamaan paremmin kauppatapoja; tämän asetuksen voimaantuloon asti olisi 30 päivään kesäkuuta 1985 voimassa olleiden säännösten voimassaoloa pidennettävä, jotta eri säännösten soveltamista näihin tarkistuksiin yhden kuukauden ajan vältettäisiin,

asetuksen (ETY) N:o 3540/85 3 artiklan 5 kohdassa tarkoitetun määräajan ylityksen vuoksi menetetään oikeus vähimmäishinnalla tehtyä ostoa koskevaan todistukseen; tämän seuraamuksen olisi oltava asteittainen,

olisi vahvistettava asetuksen (ETY) N:o 3540/85 6 artiklassa tarkoitetun, vähimmäishinnalla tehtyä ostoa koskevan todistuksen voimassaoloaika ja annettava vielä käytössä olevia vanhoja todistuksia koskevia säännöksiä,

maataloustuotteiden vakuusjärjestelmän soveltamista koskevien yhteisten yksityiskohtaisten sääntöjen vahvistamisesta 22 päivänä heinäkuuta 1985 annettu komission asetus (ETY) N:o 2220/85 () tuli voimaan 1 päivänä maaliskuuta 1986; asetuksen (ETY) N:o 3540/85 12 artiklan 1 kohdan kolmannessa alakohdassa ja 29 artiklan 2 kohdassa tarkoitetut säännökset voidaan poistaa; olisi määriteltävä vaatimukset, joita on noudatettava asetuksen (ETY) N:o 2220/85 V osaston soveltamiseksi,

asetuksen (ETY) N:o 3540/85 16 artiklan 3 kohdassa on täsmennettävä määräaika, jonka kuluessa hyväksytyn käyttäjän on jätettävä tuotteiden vastaanottoilmoitus toimivaltaiselle toimielimelle; tämä määräaika voi olla pidempi kuin kolme kuukautta tuotteiden vastaanottamisesta; mainitun asetuksen 16 artiklan 4 kohdassa tarkoitetulla erityisilmoituksella toimitetut tiedot voidaan näin ollen ilmoittaa vastaanottoilmoituksessa,

tunnistaminen on hallinnollinen toimi, joka on riippumaton niihin määriin, joille haetaan tukea, kohdistuvasta valvonnasta; asetuksen (ETY) N:o 3540/85 17 artiklan 2 kohdassa tarkoitettu tunnistamishakemus ja mainitun asetuksen 18 artiklassa tarkoitettu todistaminen koskevat vakiolaatuun perustuvia teoreettisia määriä; tunnistettuja määriä koskevasta valvonnasta olisi säädettävä 28 artiklan 2 kohdassa,

asetuksen (ETY) N:o 3540/85 19 artiklan 4 kohdassa säädetyn tuotteiden tunnistamisen ja niiden käytön välisen määräajan ylityksen vuoksi on myönnettävää tukea vähennettävä asteittain; jos kyseessä on ylivoimainen este, tästä määräajasta johtuva velvoite voidaan täyttää noudattaen kolmea yksityiskohtaista sääntöä, jotka olisi ilmaistava,

liittymisasiakirjan 121 artiklan 2 kohdassa määrätään makeiden lupiinien tuen tarkistuksesta Espanjassa ja muissa jäsenvaltioissa sovellettavan käynnistävän kynnyshinnan huomioon ottamiseksi; tuotteiden alkuperää koskevan valvontajärjestelmän puuttuessa on tarpeen, että 1 päivästä heinäkuuta 1986 31 päivään joulukuuta 1987 tukea myönnetään ainostaan Espanjassa korjatuille ja käytetyille makeille lupiineille tai muissa jäsenvaltioissa korjatuille ja käytetyille makeille lupiineille,

asetus (ETY) N:o 3540/85 julkaistiin Euroopan yhteisöjen virallisessa lehdessä 19 päivänä joulukuuta 1985, ja se tuli voimaan 1 päivänä tammikuuta 1986; tällä asetuksella muutettiin perusteellisesti tunnistamismenettelyjä; tietyt toimijat eivät ole antaneet uusien säännösten mukaista tunnistamisilmoitusta vuoden 1986 kolmen ensimmäisen kuukauden aikana; tasapuolisuuden vuoksi ja ottaen huomioon tunnistamishakemuksen pääasiassa hallinnollinen tehtävä olisi aikaisemmin voimassa olleiden asiaa koskevien säännösten voimassaoloa pidennettävä,

tämän vuoksi asetus (ETY) N:o 3540/85 olisi muutettava,

tiettyjä tämän asetuksen 1 artiklan säännöksiä sovelletaan niiden tavoitteiden vuoksi taannehtivasti; seuraamuksen asteittaisuutta koskevia säännöksiä olisi sovellettava myös ratkaisemattomiin tapauksiin, ja

kuivarehujen hallintokomitea ei ole antanut lausuntoa asiasta puheenjohtajansa asettamassa määräajassa,

ON ANTANUT TÄMÄN ASETUKSEN:

1 artikla

Muutetaan asetus (ETY) N:o 3540/85 seuraavasti:

1) Korvataan 2 artiklan 2 ja 3 kohta seuraavasti:

"2. Edellä 1 kohdassa tarkoitettu maksettava hinta koskee irtotavarana olevaa laadultaan virheetöntä, aitoa ja myyntikelpoista tuotetta, jonka kosteus- ja epäpuhtauspitoisuudet ovat samat kuin vakiolaadussa maatilalta toimitettaessa ja ostajan kuljetusvälineeseen lastattuna.

Jos tuottaja toimittaa tuotteen, jonka laadun perusteella vähintään yksi sen suora 9 artiklan a alakohdan mukainen käyttö ei ole mahdollinen, tämän käytön mahdollistavan laadun saavuttamiseksi tarvittavat ja riittävät kuivaus- ja puhdistuskulut, lukuun ottamatta näistä toimenpiteistä johtuvaa painohävikkiä, on sovittava tuottajan ja ensimmäisen ostajan kesken, ja ne maksaa tuottaja.

Jos ensimmäinen ostaja hankkii tuotteita, jotka eivät ole laadultaan virheettömiä, aitoja ja myyntikelpoisia, ja jos ensimmäinen ostaja toteuttaa tuotteille toimenpiteitä tämän laadun saavuttamiseksi, toimitetuista tuotteista maksettavan hinnan on vastattava 1 kohdassa tarkoitettua ensimmäisessä alakohdassa tarkoitettua laatua olevien tuotteiden hintaa vähennettynä näiden toimenpiteiden aiheuttamilla kuluilla ja mukaan lukien toimenpiteistä aiheutuneet painohävikit.

3. Edellä 1 kohdassa tarkoitetun maksettavan hinnan ja vähimmäishinnan vertaamiseksi huomioon otettava paino on ensimmäiselle ostajalle toimitetun laadultaan virheettömän, aidon ja myyntikelpoisen tuotteen paino tarkistettuna liitteessä I olevan menetelmän mukaisesti.

Tässä asetuksessa tarkoitetaan epäpuhtaudella kaikkia vieraita orgaanisia tai epäorgaanisia aineita, jotka eivät ole peräisin kyseisten lajien siemenistä."

2) Lisätään 6 artiklan 2 kohtaan kaksi alakohtaa seuraavasti:

"Jos toimitusilmoitusta ei jätetä 3 artiklan 5 kohdassa tarkoitetussa määräajassa, todistus on toimitettava sen jälkeen, kun ensimmäinen ostaja on maksanut valvonnasta vastaavalle toimielimelle 0,2 ECUa jokaiselta kyseisessä ilmoituksessa olevan määrän 100 kilogrammalta työpäivältä, jonka tämän ilmoituksen jättäminen on myöhässä.

Tämän todistuksen voimassaoloaika on 24 kuukautta laskettuna todistuksen myöntämiskuukautta seuraavasta kuukaudesta. Ennen 1 päivää elokuuta 1986 toimitetut todistukset ovat voimassa 31 päivään heinäkuuta 1988."

3) Korvataan 11 artiklan 6 kohta seuraavasti:

"6. Jos asetuksen (ETY) N:o 2036/82 5 a artiklan 4 kohdan säännöksiä on sovellettava, jäsenvaltion on peruutettava hyväksyminen väliaikaisesti ajaksi, joka on suhteessa todetun sääntöjenvastaisuuden vakavuuteen, erityisesti kun 29 artiklassa tarkoitettu ennakkohakemus koskee tunnistettua määrää, joka on järjestelmällisesti tai merkittävästi suurempi kuin vastaava määrä, jolle tukioikeus on saatu."

4) Poistetaan 12 artiklan 1 kohdan kolmas alakohta.

5) Korvataan 13 artiklan 3 kohta seuraavasti:

"3. Ennakolta vahvistettavan tuen todistus velvoittaa jättämään 17 artiklassa tarkoitetun tunnistamishakemuksen sen voimassaoloaikana paitsi ylivoimaisen esteen sattuessa. Edellä 12 artiklan 1 kohdassa tarkoitetulla vakuudella taataan tämän velvoitteen noudattaminen.

Maataloustuotteiden vakuusjärjestelmän soveltamista koskevien yhteisten yksityiskohtaisten sääntöjen vahvistamisesta 22 päivänä heinäkuuta 1985 annetun komission asetuksen (ETY) N:o 2220/85 ()20 artiklassa tarkoitettu ensisijainen vaatimus, joka liittyy ensimmäisessä alakohdassa tarkoitettuun velvoitteeseen, koskee ennen kyseisen ajanjakson päättymistä tapahtuvaa tuotteiden tunnistamista, joka kohdistuu 93 P107 prosenttiin ennakolta vahvistettavan tuen todistuksessa olevasta määrästä.

Asetuksen (ETY) N:o 2220/85 27 artiklassa tarkoitettu vähimmäismäärä, josta lukien vakuus vapautetaan ainakin osittain, on 7 prosenttia ennakolta vahvistettavan tuen todistuksessa olevasta määrästä.

Jos tunnistettu määrä on vähintään 7 prosenttia mutta vähemmän kuin 93 prosenttia ennakolta vahvistettavan tuen todistuksessa olevasta määrästä, vakuus menetetään määrältä, joka on yhtä suuri kuin 93 prosentin todistuksessa olevasta määrästä ja tosiasiallisesti tunnistetun määrän välinen erotus.

6) Muutetaan 16 artikla seuraavasti:

a) lisätään 3 kohtaan toinen alakohta seuraavasti:

"Tämä vastaanottoilmoitus on jätettävä toimivaltaiselle toimielimelle kyseisistä vastaanottamista seuraavien kolmen kuukauden kuluessa. Jos hyväksytty käyttäjä ei anna vastaanottoilmoitusta säädetyssä määräajassa, toimivaltaisen toimielimen on vähennettävä jokaiselta työpäivältä, jonka ilmoituksen jättäminen on myöhässä, yksi prosentti kyseisille määrille myönnettävästä tuesta."

b) korvataan 4 kohta seuraavasti:

"4. Jos yritykseen tuotuja määriä ei ole tarkoitettu käytettäviksi siellä kokonaisuudessaan, hyväksytyn käyttäjän on ilmoitettava 3 kohdassa tarkoitetussa vastaanottoilmoituksessa ne tuotteiden määrät, jotka hän on päättänyt käyttää yrityksessä ja jotka hän on päättänyt viedä yrityksestä.

Jos hyväksytty käyttäjä jättää väliaikaisen tunnistamishakemuksen 17 artiklan 5 kohdan mukaisesti, tässä väliaikaisessa tunnistamishakemuksessa olevia määriä koskevasta vastaanottoilmoituksesta on tarvittaessa käytävä ilmi tunnistetut määrät, jotka merkitään yhteen tai useampaan kyseiseen ennakolta vahvistettavan tuen todistukseen."

c) korvataan 6 kohdan ensimmäinen alakohta seuraavasti:

"Sen jäsenvaltion, jossa tuotteet on tosiasiallisesti käytetty, nimeämän toimielimen on tarkastettava 6 artiklassa tarkoitettuun vähimmäishinnalla tehtyä ostoa koskevaan todistukseen merkityn määrän ja yritykseen tuodun määrän, joka on 3 kohdassa tarkoitetussa vastaanottoilmoituksessa, vastaavuus sekä mainitun todistuksen voimassaolo kyseisten määrien vastaanottopäivänä. Yritykseen tuotu määrä on tarkistettuna painona ilmaistu määrä".

7) Muutetaan 17 artikla seuraavasti:

a) korvataan 2 kohdan toinen luetelmakohta seuraavasti:

" tuotekuvaus ja määrä, jota hakemus koskee, vakiolaadun kosteus- ja epäpuhtauspitoisuuden perusteella".

b) korvataan 5 kohta seuraavasti:

"5. Edellä 16 artiklan 4 kohdassa tarkoitetussa tapauksessa hyväksytty käyttäjä voi hakea tunnistamista väliaikaiselle tuotemäärälle. Tässä tapauksessa väliaikaisen tunnistamishakemuksen:

on sisällettävä maininta "asetuksen (ETY) N:o 3540/85 17 artiklan 5 kohdan mukainen väliaikainen hakemus",

P on perustuttava väliaikaisesti kokonaismäärille, joiden käyttötarkoitus on täsmennettävä,

P on perustuttava ehdottomasti määrälle, jota se koskee, vähennettynä yrityksestä viedyllä määrällä, joka mainitaan kyseisessä vastaanottoilmoituksessa,

P ei tarvitse välttämättä sisältää tietoa kyseiseen yhteen tai useampaan ennakolta vahvistettavan tuen todistukseen merkittävistä määristä".

8) Korvataan 18 artiklan 1 ja 2 kohta seuraavasti:

"1. Sen jäsenvaltion, jossa tuotteet käytetään, nimeämän toimielimen on todistettava hakemuksen jättöpäivänä sen tuotteen määrän tunnistaminen, jota hakemus koskee, tarkistettuaan, että 17 artiklan säännöksiä noudatetaan.

2. Edellä 1 kohdassa tarkoitettu todistus on laadittava kyseisen jäsenvaltion tekemälle lomakkeelle, ja siitä on käytävä ilmi vähintään:

P hakijan sukunimi, etunimi ja osoite,

P tunnistamishakemuksen viite ja hakemuksen jättöpäivä,

P tuotekuvaus ja tunnistettu määrä,

P tunnistetulle määrälle myönnettävä tuki kansallisena valuuttana.

Asetuksen (ETY) N:o 2036/82 6 artiklan säännösten mukaisesti tunnistetulle määrälle myönnettävä tuki määritetään kertomalla tämä määrä:

P ennakolta vahvistettavan tuen tapauksessa ennakolta vahvistettavan tuen todistukseen merkityllä tunnistamishakemuksen jättöpäivänä voimassa olevalla tuen määrällä,

P muissa tapauksissa tunnistamishakemuksen jättöpäivänä voimassa olevalla tuen määrällä".

9) Muutetaan 19 artikla seuraavasti:

a) lisätään 1 kohtaan toinen alakohta seuraavasti:

"Jos ensimmäisessä alakohdassa tarkoitettu määräaika ylitetään, toimivaltaisen toimielimen on vähennettävä tunnistetuilta ja käyttämättömiltä määriltä kaksi prosenttia kyseistä tukea jokaiselta työpäivältä, jonka näiden määrien käyttö on myöhässä."

b) korvataan 2 kohdan neljäs alakohta seuraavasti:

"Jos ylivoimaisen esteen vuoksi tunnistettua määrää ei käytetä kokonaan 1 kohdan ensimmäisessä alakohdassa tarkoitettuna aikana, on tapauskohtaisesti:

velvoitetta pidettävä täytettynä suhteessa tosiasiallisesti käytettyihin määriin, tai

velvoite täytettävä jäsenvaltion asettamassa määräajassa, tai

velvoite täytettävä jäsenvaltion määrittämän määrän osalta jäsenvaltion asettamassa määräajassa."

c) korvataan 3 kohdan viimeisessä alakohdassa ilmaisu "kaksi prosenttia" ilmaisulla "yksi prosentti".

10) Muutetaan 28 artikla seuraavasti:

a) korvataan 1 kohdan toinen alakohta seuraavasti:

"Ajanjaksona 1 päivästä heinäkuuta 1986 31 päivään joulukuuta 1987 makeista lupiineista, jotka käytetään:

Espanjassa, tukea myönnetään ainoastaan niille tuotteille, jotka on korjattu tämän jäsenvaltion alueella,

muissa jäsenvaltioissa, tukea myönnetään ainoastaan niille tuotteille, jotka on korjattu näiden muiden jäsenvaltioiden alueella."

b) lisätään 2 kohtaan toinen alakohta seuraavasti:

"Lisäksi valvonnasta vastaavan toimielimen on tarkistettava, että kyseinen määrä on tunnistettu sen jälkeen, kun se on tuotu yritykseen ja ennen sen käyttöä, liitteessä I olevan menetelmän mukaisesti määritettyjen vastaanotettujen ja käytettyjen määrien perusteella. Tarvittaessa tukea on maksettava kyseisessä käyttöilmoituksessa ilmoitetulle määrälle vähennettynä määrillä, jotka eivät täytä tätä velvoitetta".

11) Poistetaan 29 artiklan 2 kohta, jolloin 3 kohdasta tulee 2 kohta.

12) Muutetaan 32 artikla seuraavasti:

a) korvataan kolmannen luetelmakohdan päivämäärä "1 päivää heinäkuuta 1986" päivämäärällä "1 päivää elokuuta 1986",

b) lisätään seuraava alakohta:

"asetuksen (ETY) N:o 2036/82 6 artiklassa tarkoitettua tunnistamishakemusta voidaan pitää jätettynä kyseisten tuotteiden käyttäjän yritykseen tulopäivänä tähän yritykseen tuotujen ja 9 artiklan mukaisesti vuoden 1986 tammi-, helmi- ja maalis- kuun aikana käytettyjen tuotteiden osalta".

13) Korvataan liite I tämän asetuksen liitteellä.

2 artikla

Tämä asetus tulee voimaan 1 päivänä elokuuta 1986.

Kuitenkin:

1 artiklan 12 kohtaa sovelletaan 1 päivästä tammikuuta 1986,

1 artiklan 10 kohdan a alakohtaa sovelletaan 1 päivästä heinäkuuta 1986,

1 artiklan 9 kohdan a alakohtaa ja mainitun artiklan 2 kohtaan lisättävistä kahdesta alakohdasta ensimmäistä sovelletaan asianomaisten hakijoiden pyynnöstä myös tapauksissa, joita ei ole ratkaistu tämän asetuksen julkaisupäivään mennessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 31 päivänä heinäkuuta 1986.

Komission puolesta

Frans ANDRIESSEN

Varapuheenjohtaja

() EYVL N:o L 205, 3.8.1985, s. 5"

() EYVL N:o L 162, 12.6.1982, s. 28

() EYVL N:o L 151, 10.6.1985, s. 7

() EYVL N:o L 342, 19.12.1985, s. 1

() EYVL N:o L 58, 1.3.1986, s. 26

() EYVL N:o L 205, 3.8.1985, s. 5

LIITE

"LIITE I

Herneiden, härkäpapujen ja makeiden lupiinien painon laskumenetelmä

a) Yleiskaava: 100 P (i + h)100 P (i1 + h1) × q = Xi = niiden herneiden, härkäpapujen ja makeiden lupiinien epäpuhtaudet, joiden paino määritetään,

h = niiden herneiden, härkäpapujen ja makeiden lupiinien kosteus, joiden paino määritetään,

i1h1 = epäpuhtaudetkosteus } sen laadun osalta, jolle tuki vahvistetaan.q = niiden tuotteiden,

joiden paino määritetään, määrä kilogrammoinaX = tuotteiden paino kilogrammoina"Epäpuhtauksilla" tarkoitetaan kaikkia vieraita orgaanisia tai epäorgaanisia aineita,

jotka eivät ole peräisin kyseisten lajien siemenistä.

Kosteus- ja epäpuhtauspitoisuudessa otetaan huomioon ainoastaan kaksi ensimmäistä desimaalia.

b) Jos herneiden, härkäpapujen ja makeiden lupiinien kosteuspitoisuus on 17 23 %, a kohdassa tarkoitettua yleiskaavaa soveltamalla saadusta painosta vähennetään (0,0060 × q) kilogrammaa jokaista 17 %:a suurempaa kosteusprosenttia kohti.

c) Jos herneiden, härkäpapujen ja makeiden lupiinien kosteuspitoisuus on 23 % tai enemmän, a kohdassa tarkoitettua yleiskaavaa soveltamalla saadusta painosta vähennetään: (0,0340 × q) kilogrammaa ja (0,0040 × q) kilogrammaa jokaista 23 %:a suurempaa kosteusprosenttia kohti."